శ్రీకార్తికేయ ప్రొడక్షన్స్ పతాకంపై మహేశ్ కోడి స్వీయ దర్శకత్వంలో తెలుగు, హిందీ భాషల్లో నిర్మిస్తున్న చిత్రం ‘ది ఫ్రాంక్’. అర్జున్ కల్యాణ్, పూజిత, ఐశ్వర్య, నోయెల్ కీలక పాత్రధారులు. శనివారం ప్రసాద్ ప్రివ్యూ థియేటర్లో మోషన్ పోస్టర్ను దర్శకుడు మారుతి, నిర్మాత రాజ్ కందుకూరి విడుదల చేశారు. దర్శకనిర్మాత మహేశ్ మాట్లాడుతూ ‘‘సరదాగా ఆటపట్టించడానికో, భయపెట్టడానికో ఫ్రాంక్ కాల్ చెయ్యడం వీడియోలు రూపొందించడం ఈ రోజులు సర్వసాధారణమైన విషయం. ఇదే నేపథ్యంలో ఈ చిత్రాన్ని తెరకెక్కించాం. అనేక మలుపులతో ఆద్యంతం ఉత్కంఠగా సాగుతుంది. కొత్త అనుభూతి కలిగించే చిత్రమిది. ఇటీవల మొదటి షెడ్యూల్ పూర్తయింది’’ అని అన్నారు. థ్రిల్లర్ అంశాలతో వినోదాత్మకంగా సాగే సినిమా ఇదని నాయకానాయికలు తెలిపారు.
srikaartikeya productions pataakampai mahesh kodi sweeya darsakatvamlo telugu, hindi bhaashallo nirmistunna chitram ‘dhi frank’. arjun kalyan, poojita, aishwarya, noyel keelaka paatradhaarulu. sanivaaram prasad priview theaterlo moshan postarnu darsakudu maaruti, nirmaata raj kandukuri vidudala chesaru. darsakanirmaata mahesh maatlaadutuu ‘‘saradaagaa aatapattinchadaaniko, bhayapettadaniko frank kaal cheyyadam veediyolu roopondinchadam ee rojulu sarvasaadhaaranamaina vishayam. ide nepathyamlo ee chitraanni terakekkincham. aneka malupulatho aadyantam utkantagaa saagutundi. kotta anubhooti kaliginche chitramidi. iteevala modati shedule poortayindi’’ ani annaru. thriller amsaalatoe vinodaatmakamgaa saage sinima idani nayakanayikalu telipaaru.